Diari Oficial de la Generalitat Valenciana


Sumari del DOGV 4138, del 29-11-2001 (2001/11740)

ORDRE de 13 de novembre 2001, de la Conselleria d'Economia, Hisenda i Ocupació, per la qual es modifica l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions del Programa d'Ocupació Pública d'Interés Social i Foment del Desenvolupament Local.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4138

Data del DOGV
:   29-11-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/11083


Data del document
:   13-11-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * regió desfavorida
    * ajuda pública
    * suport econòmic
    * creació d'ocupació
    * desenvolupament rural
    * ajuda a l'ocupació
    * entitat local

ORDRE de 13 de novembre 2001, de la Conselleria d'Economia, Hisenda i Ocupació, per la qual es modifica l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions del Programa d'Ocupació Pública d'Interés Social i Foment del Desenvolupament Local. [2001/11437]
  
Amb data 25 de gener de 2001 va ser publicada en el Diari Oficial de la Generalitat Valenciana núm.3.925, l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions del Programa d'Ocupació Públiques d'Interés Social i Foment del Desenvolupament Local.
  
Posteriorment, amb data 5 d'abril del 2001, va ser publicada l'Ordre de 23 de març de 2001, de la Conselleria d'Economia, Hisenda i Ocupació (DOGV núm. 3.974), per la qual es va donar publicitat a les línies de crèdit i a l'import global màxim destinat a atendre diverses ajudes del Programa d'Ocupació Públiques d'Interés Social i Foment del Desenvolupament Local, i modifica l'Ordre de 29 de desembre de 2000, amb l'objecte d'aclarir determinats aspectes que puguen induir a confusió i corregir alguns errors detectats.
  
La Comunitat Valenciana, a través de la Conselleria d'Economia, Hisenda i Ocupació, convoca ajudes de foment d'ocupació, algunes cofinançades pel Fons Social Europeu, tenint en compte les directrius emanades de la Comissió Europea, i altres finançades per l'estat, que des de l'1 de gener de 1999 van ser transferides a la Generalitat Valenciana per a la gestió.
  
L'entrada en vigor de la Llei 12/2001, de 9 de juliol, de mesures urgents de reforma del mercat de treball per a l'increment de l'ocupació i millora de la seua qualitat, publicada en el BOE núm.164, de 10 de juliol de 2001, introdueix modificacions en l'escenari normatiu definit pel Reial Decret-Llei 5/2001, i vist l'article 1 apartat nou de la Llei, que incorpora una nova lletra d) en l'article 15, de la Llei de l'Estatut dels Treballadors, Text Refós aprovat per Reial Decret Legislatiu 1/1995, de 24 de març, que afecta directament la concessió de subvencions del Programa d'Ocupació Públic d'Interés Social i Foment del Desenvolupament Local establides en l'Ordre de 29 de desembre, de la Conselleria d'Economia, Hisenda i Ocupació, i finançades per l'INEM, procedeix modificar la citada Ordre adaptant-hi el que estableix la citada Llei 12/2001 o a les modificacions que puguen produir-se en el desenvolupament reglamentari de conformitat amb la disposició addicional cinquena d'aquella.
  
Les modificacions que es produeixen en aquesta norma poden afectar les ajudes finançades pel FSE amb l'objecte d'unificar i homogeneïtzar les ajudes quant al finançament dels costos salarials i de Seguretat Social de les contractacions, i a més mantenint el criteri d'establir una revisió permanent i actualitzada de l'Ordre en aquells aspectes que puguen originar dificultats en la gestió.
  
Per això exposat, i en virtut de les facultats que em confereix l'article 35 de la Llei 5/1983, de 30 de desembre, de Govern Valencià,
  
Ordene
  
Article 1
  
Es modifica l'apartat 1.a) de l'article 5 de l'Ordre de 29 de desembre de 2000, de la Conselleria d'Economia, Hisenda i Ocupació, que queda redactat de la forma següent:
  
«Certificat de l'òrgan competent de l'entitat sol·licitant de l'aprovació del projecte de l'obra o servici per al qual se sol·licita la subvenció.»
  
Article 2
  
Se suprimeixen els apartats 3 i 4 de l'article 15 i es modifica l'apartat 2, de l'Ordre de 29 de desembre de 2000, de la Conselleria d'Economia, Hisenda i Ocupació que queda amb la següent redacció:
  
«La quantia de la subvenció que han de percebre les entitats locals beneficiàries o les entitats col·laboradores per a les ajudes regulades en els capítols II, III, IV i V, d'aquest títol, serà per a finançar els costos salarials i de Seguretat Social de les contractacions subvencionant, a efectes salarials, la quantia equivalent a la base mínima del grup de cotització a què corresponga la categoria professional exercida pel treballador, i, a efectes de Seguretat Social, les quotes derivades dels citats salaris, tot això amb independència de la retribució que finalment perceba el treballador.
  
La retribució dels treballadors que s'incorporen a aquests programes serà la que s'acorde entre les parts, sense que puga ser inferior a l'establida, si és procedent, per a aquests contractes d'inserció en el conveni col·lectiu aplicable.
  
La quantia màxima es reduirà, si és procedent, proporcionalment en funció de la jornada realitzada quan els contractes es concerten a temps parcial.»
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 13 de novembre de 2001
  
El conseller d'Economia, Hisenda i Ocupació,